Alexandria Ocasio-Cortez
Alexandria Ocasio-Cortez (rođena 13. oktobra 1989), također poznata po svojim inicijalima AOC, američka je političarka koja trenutno obavlja dužnost članice Predstavničkog doma SAD iz 14. kongresnog okruga New Yorka od 2019. Ocasio-Cortez je privukla nacionalnu pažnju u junu 2018. kada je pobjedila na unutarstranačkim izborima Demokratske stranke 14. kongresnog okruga New Yorka. Pobjedila je tadašnjeg predsjednika Demokratske koalicije u Predstavničkom domu SAD-a i člana Predstavničkog doma SAD-a iz 14. kongresnog okruga New Yorka Joea Crowleyja, na izborima koji su smatrani najvećim iznenađenjem te godine. Kasnije je na općim izborima u novembru pobijedila kandidata za člana Republikanske stranke Anthonyja Pappasa. Sa 29 godina, Ocasio-Cortez postala je najmlađa žena izabrana za članicu Predstavničkog doma SAD-a i najmlađa osoba ikada izabrana za članicu sve do 2021. kada je za člana Predstavničkog doma iz 11. kongresnog okruga Sjeverne Karoline izabran Madison Cawthorn. Zajedno s Rashidom Tlaib, postala je prva žena izabrana za članicu koja je članica Demokratskih socijalista Amerike. Također je članica Kongresne progresivne koalicije. Ocasio-Cortez zagovara progresivne i demokratsko-socijalističke ideje slične onima saveznog senatora Bernieja Sandersa kao što su "Green New Deal", besplatna zdravstvena zaštita i ukidanje Američke imigracijske i carinske službe.